Πρόσθετα vouchers για παιδικούς σταθμούς

Ο Δήμος Τρικκαίων κάνει γνωστό ότι η Ε.Ε.Τ.Α.Α. Α.Ε. καλεί τους υποψηφίους για το σχολικό έτος 2018-2019 και οι οποίοι, ενώ είχαν πλήρη φάκελο δικαιολογητικών, δεν έλαβαν voucher, λόγω εξάντλησης προϋπολογισμού, να προχωρήσουν στην παρακάτω διαδικασία για τη χορήγηση voucher:

**α**) Ο κάθε υποψήφιος εκτυπώνει Αίτηση για βεβαίωση θέσης, που βρίσκεται στην εφαρμογή Οριστικών Αποτελεσμάτων στην ιστοσελίδα της Ε.Ε.Τ.Α.Α., την οποία θα δώσει στον φορέα/δομή που επιθυμεί να εγγράψει το παιδί του.

**β**) Στη συνέχεια ο φορέας/δομή, που θα αποδεχθεί τη διάθεση μιας θέσης στην κατηγορία που ανήκει ηλικιακά το συγκεκριμένο παιδί, θα παραλάβει την Αίτηση για βεβαίωση θέσης και θα την καταχωρήσει στην ειδική οθόνη της ηλεκτρονικής εφαρμογής της Ε.Ε.Τ.Α.Α. «Κατάσταση ωφελούμενων παιδιών ανά φορέα/δομή».

**γ**) Τα πρόσθετα vouchers θα έχουν ισχύ και θα ενεργοποιούνται από την 1η Οκτωβρίου 2018 με την υπογραφή της σχετικής σύμβασης μεταξύ ωφελούμενου και φορέα/δομής.

**δ)** Σημειώνεται ότι οι υποψήφιοι γονείς των παιδιών που αλλάζουν εντός της χρονιάς κατηγορία, δηλαδή από Α.1. (Βρέφος) σε Α.2. (Νήπιο), μπορούν να αιτηθούν για βεβαίωση θέσης στη μεγαλύτερη ηλικιακή κατηγορία, δηλαδή Α.2. Εφόσον βρουν θέση σε φορέα/δομή τα vouchers θα ενεργοποιηθούν με την συμπλήρωση της αντίστοιχης ηλικίας.

Ημερομηνία υποβολής αιτήσεων : από Παρασκευή 14/9/2018 μέχρι Δευτέρα 24/9/2018 και ώρα 24:00.

Για περισσότερες πληροφορίες στα τηλέφωνα 2431063214-2431063215